44-aastane Arak jõudis Tartus teist aastat järjest poolfinaali. Kui mullu õnnestus Eesti võrkpallikoondise endisel põhimehel nõnda kaugele purjetada teise igiliikuri Kaarel Kaisiga (45), siis tänavu oli viljandlase paariliseks “noor ja roheline” kaitsespetsialist, rakverelane Kaspar Pomerants (28). Kõiki teisi konkurente suutsid Arak ja Pomerants edestada, alla jäädi lõpptulemustes vaid maailma tippudele Plavinšile ja Tocsile ning meie kahele aastaringselt võrkpallile keskenduvale duole Kusti Nõlvak – Mart Tiisaarele ja Timo Lõhmus – Dmitri Korotkovile. Hämmastav!
#000006
Võrkpalliringkondades imestatakse ja imetletakse juba aastaid, kuidas Arak jätkuvalt sedavõrd kõrgel tasemel mängida suudab. Jah, maailma tipprannavõrkpallis võib üksikuid 40+ vanuses mängijaid leida küll, ent Arak pole ju enam ammu tõsiselt treeniv ja spordile keskenduv sportlane, vaid tubli harrastaja, kellele paar korda nädalas pall pihku satub. Kui Arakult endalt küsida, mis on edu saladus, ütleb ta, et äkki just see ongi, et ta ei tee midagi süstemaatiliselt, vaid laseb elul omasoodu kulgeda. Süsteemne süsteemitus toimib, sest Arak teab edu võtmesõnu – protsessi tuleb nautida!
#000007
Täpsete puudete ja hea reaktsiooni kõrval on eriti üllatav just see, kuidas Arak blokis ka kõige kõvemaid vastaseid kinni suudab panna. Kui nooremad kolleegid teevad päevast päeva kõvasti trenni, et hüpet paremaks saada, siis Arakut hoiab füüsikaseadustest kauem õhus aastatetaguse töö kõrval loodusepoolne and. Lisaks peetakse teda Maarjamaal konkurentsitult parima vaistuga blokimängijaks, kes loeb vastast nagu mõni mees kvalifikatsiooniturniiril järjest saadud kaotusi.
#000009
Nädalavahetusel veebiülekandes abikommentaatorina üles astunud Indrek Verro viitas jutulõnga õhtupoole veeretades sõbralikult – Argo, ära sinagi nüüd pahanda! -, et Arakul on eale omaselt six-packi asemel tekkinud naba piirkonda igati soliidne mono-pack. Argo on nagu Eesti võrkpalli Karlsson katuselt – parajalt... heas vormis ja parimais aastais!
#000010
Võrdlus Astrid Lindgreni raamatukangelasega muutub veelgi põhjendatumaks, kui vaadata Argo iseloomu. Olgu vestluspartneriks kasvõi ilmakodanikud, kes 1997. aastal, kui Argo 2 Quick Starti kuulas ja rannas oma esimese täiskasvanute Eesti meistritiitli võitis, polnud sündinudki, ei jäta ta kuidagi vanainimese muljet. Argos pulbitseb tänaseni ohtralt nooruslikkust, millega ta suudab täita kogu ruumi isegi rannas, kus ruumi oskabki mõõta ainult Argo ise.
#000011
Aga kui suvi saab läbi ja kliima ei luba meie laiuskraadidel üheksa kuud nina naljalt uksest välja pista, on Argo armastav abikaasa ja mitme tütre isa, noortetreener ning võitmatu Tallinna Ülikooli esiliiga meeskonna (väga palju ja hästi) mängiv peatreener.
#000012
Kas märkasite, et kui artikli alguses nimetasime loo peategelast Arakuks, siis viimastes lõikudes on temast saanud lihtsalt Argo. Täpselt nii oma ongi Eesti võrkpallile see mees. Isegi kui esialgu oli plaanis kirjutada soliidne artikkel härra Arakust, tuli lõpuks välja ikkagi lugu meie Axest, kes paistab sõbrana ka neile, kes teda veel pea pool sajandit ei tunne.
#000013
Beach44 karikasarja tihe aastalõpp tõi kolm eriturniiri: Nõlvak võidutses pere keskel jõulufiestal, Piik triumfeeris sõumängus
#000017
Beach44 karikasarjas ületas esimene võrkpallur 100 punkti piiri
#000019
48-aastane Kais ronis koos Piigiga rongi alt edukalt välja, sündis Beach44 festivali osalejaterekord
#000020
Beach44 talvise karikasarja avaetapp tõi 50 punkti Kergele ja Tiisaarele, ent ka noortele
#000021
Tartumaa õdede duo võttis pealinnas veenva esikoha, Korotkov võidutses treeneriga
#000022
Tamme pulma minek tõi vahvad vennad Pomerantsid koos tagasi GP-etapile
#000024